**ĮSAKYMAS**

**DĖL PAPILDOMO FINANSAVIMO SKYRIMO PROJEKTUI 05.1.1-APVA-R-007-61-0001, FINANSUOJAMAM PAGAL** **2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“ ĮGYVENDINIMO PRIEMONĘ 05.1.1-APVA-R-007 „PAVIRŠINIŲ NUOTEKŲ SISTEMŲ TVARKYMAS“, IR LIETUVOS RESPUBLIKOS APLINKOS MINISTRO 2016 M. GRUODŽIO 16 D. ĮSAKYMO NR. D1-895 „DĖL FINANSAVIMO SKYRIMO PROJEKTUI NR. 05.1.1-APVA-R-007-61-0001, PATEIKTAM PAGAL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“ ĮGYVENDINIMO PRIEMONĘ 05.1.1-APVA-R-007 „PAVIRŠINIŲ NUOTEKŲ SISTEMŲ TVARKYMAS“ PAKEITIMO**

2018 m. rugsėjo 7 d. Nr. D1-809

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 196.1 papunkčiu ir 206 punktu, 2014-2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ įgyvendinimo priemonės 05.1.1-APVA-R-007 „Paviršinių nuotekų sistemų tvarkymas“ projektų finansavimo sąlygų aprašo Nr. 1, patvirtinto Lietuvos Respublikos aplinkos ministro 2015 m. gruodžio 3 d. įsakymu Nr. D1-882 „Dėl 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ įgyvendinimo priemonės 05.1.1-APVA-R-007 „Paviršinių nuotekų sistemų tvarkymas“ projektų finansavimo sąlygų aprašo Nr. 1 patvirtinimo“, 62 punktu ir atsižvelgdamas į Lietuvos Respublikos aplinkos ministerijos Aplinkos projektų valdymo agentūros 2018 m. rugpjūčio 31 d. raštu Nr. (29-2-2)-APVA-1815 pateiktą patikslintą išvadą dėl prašymo skirti papildomą finansavimą:

1. Skiriu papildomą finansavimą pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ įgyvendinimo priemonę 05.1.1-APVA-R-007 „Paviršinių nuotekų sistemų tvarkymas“ uždarosios akcinės bendrovės „Šiaulių vandenys“ projektui Nr. 05.1.1-APVA-R-007-61-0001 „Šiaulių miesto paviršinių nuotekų tvarkymo sistemos inventorizavimas, paviršinių nuotekų tvarkymo infrastruktūros rekonstravimas ir plėtra“ – iki 1 700 000 eurų (vieno milijono septynių šimtų tūkstančių eurų, 00 ct).

2. Pakeičiu Lietuvos Respublikos aplinkos ministro 2016 m. gruodžio 16 d. įsakymo Nr. D1-895 „Dėl finansavimo skyrimo projektui Nr. 05.1.1-APVA-R-007-61-0001, pateiktam pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ įgyvendinimo priemonę 05.1.1-APVA-R-007 „Paviršinių nuotekų sistemų tvarkymas“ priedą ir jį išdėstau nauja redakcija (pridedama).

3. Šis įsakymas per vieną mėnesį gali būti skundžiamas Lietuvos administracinių ginčų komisijai arba Vilniaus apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

4. Nustatau, kad šis įsakymas įsigalioja kitą dieną po paskelbimo Teisės aktų registre.

|  |  |
| --- | --- |
| Aplinkos ministras | Kęstutis Navickas |

Lietuvos Respublikos aplinkos ministro

2016 m. gruodžio 16 d. įsakymo Nr. D1-895 (Lietuvos Respublikos aplinkos ministro

2018 m. rugsėjo 7 d. įsakymo Nr. D1–809 redakcija)

priedas

**FINANSUOJAMAS PROJEKTAS**

| **Eil. Nr.** | **Paraiškos kodas** | **Pareiškėjo**  **pavadinimas** | **Pareiškėjo juridinio asmens kodas** | **Projekto pavadinimas** | **Projektui skiriamos finansavimo lėšos:** | | |
| --- | --- | --- | --- | --- | --- | --- | --- |
| **iš viso – iki, Eur:** | **iš jų:** | |
| **Europos Sąjungos struktūrinių fondų lėšos iki, Eur:** | **Lietuvos Respublikos valstybės biudžeto lėšos iki, Eur:** |
| 1. | 05.1.1-APVA-R-007-61-0001 | Uždaroji akcinė bendrovė „Šiaulių vandenys“ | 144133366 | Šiaulių miesto paviršinių nuotekų tvarkymo sistemos inventorizavimas, paviršinių nuotekų tvarkymo infrastruktūros rekonstravimas ir plėtra | 6 337 038,74 | 6 337 038,74 | - |

\_\_\_\_\_\_\_\_\_\_\_\_\_\_